Priscilla Star Diaz, rap-zvijezda u usponu
Ova se pjevačica upravo priprema za početak snimanja treće sezone dječje televizijske serije The Electric Company, te za turneju. Nedav
Kad je Priscilla Star Diaz rekla ocu da želji biti pjevačica rapa, on je učinio što god je mogao da bi joj pomogao ostvariti tu ambiciju, koja je inače bila i njegov vlastiti san. Profesionalni put Priscille Star Diaz opisan je u dokumentarnom filmu 'P-Star Rising.' Filmski redatelj Gabriel Noble prvi je put vidio nastup rap-nade Priscille Star Diaz u jednom njujorškom klubu, u dva u jutro. "Bilo joj je devet godina, imala je pet minuta na pozornici za nastup, pred publikom tri put starijom od nje. I sve nas je oduševila." Napuštena od majke koja je bila ovisna o crack-kokainu, P-Star je odrasla u skloništu za beskućnike sa starijom sestrom i ocem Jesse Diazom, koji je devedesetih također bio izvođač rapa. Karijera je obećavala, no – na kraju -omele su je droge i zatvor. Kad je redatelj Gabriel Noble upoznao obitelj Diaz, otac je upravo bio izašao iz zatvora i pokušavao se skrbiti za svoje djevojčice. Fasciniran talentom Priscille Diaz, a i obiteljskom pričom, Gabriel Nobel je pitao da li može kamerom dokumentirati njihov život. Snimanje filma P-Star Rising trajalo je četiri godine. "Bila sam mlada, nisam razumjela zašto me stalno snima, no znala sam da će biti zabavno, svidjelo mi se da me nekakav tip prati s kamerom gdje god idem. Bio je s nama u skloništu za beskućnike, snimao me dok spavam, jedem i pripremam se za nastup," kaže Priscilla Diaz. Dokumentarac prati obitelj dok se seli iz skloništa za beskućnike u peterosobni stan - od socijalne pomoći do rastrošnog života. No, film ukazuje i na žrtve koje su neophodne da bi se postigla estradna karijera - duge probe i kasnonoćni nastupi. Najteže je bilo snimati svađe do kojih je dolazilo uslijed obiteljskih, ali i poslovnih problema - kaže Gabriel Noble: "Snimao sam ih kad su bili potpuno bez novca, jer su sve što su zaradili od ugovora s diskografskom kućom potrošili na krznene kapute i nakit - kao što to ljudi znaju činiti kad od ničega dođu do većeg novca. Najdirljivije je bilo kad su pokušali naći svoju majku koja boluje od AIDS-a. Čuli smo da je u Brooklynu, nekoliko smo puta tamo išli i tražili je po ulicama. U filmu je zaista i nađemo, što je za sve njih bio sretan, ali i tužan trenutak." Priscilla Diaz je rap-zvijezda u usponu. Upravo se priprema za početak snimanja treće sezone dječje televizijske serije The Electric Company, te za turneju. Nedavno je objavila i novi singl – skladbu pod naslovom Daddy's Little Girl, s R&B pjevačem Tonyjem Sunshineom. Priscilla Diaz kaž da će se jako truditi da ostvari svoje snove, za svojeg oca i za sebe.